text: বিদ্রোহী কবি কাজী নজরুল ইসলাম – Daily Sangbad Chorcha
  (১৮৯৯-১৯৭৬) বাংলাদেশের জাতীয় কবি এবং অবিভক্ত বাংলার সাহিত্য, সমাজ ও সংস্কৃতি ক্ষেত্রের অন্যতম শ্রেষ্ঠ ব্যক্তিত্ব। নজরুল ১৩০৬ বঙ্গাব্দের ১১ জ্যৈষ্ঠ (২৪ মে ১৮৯৯) পশ্চিমবঙ্গের বর্ধমান জেলার চুরুলিয়া গ্রামে জন্মগ্রহণ করেন। তাঁর পিতা কাজী ফকির আহমদ ছিলেন মসজিদের ইমাম ও মাযারের খাদেম। নজরুলের ডাক নাম ছিল 'দুখু মিয়া'। ১৯০৮ সালে পিতার মৃত্যু হলে নজরুল পরিবারের ভরণ-পোষণের জন্য হাজী পালোয়ানের মাযারের সেবক এবং মসজিদে মুয়াজ্জিনের কাজ করেন। তিনি গ্রামের মকতব থেকে নিম্ন প্রাথমিক পরীক্ষায়ও উত্তীর্ণ হন। শৈশবের এ শিক্ষা ও শিক্ষকতার মধ্য দিয়ে নজরুল অল্পবয়সেই ইসলাম ধর্মের মৌলিক আচার-অনুষ্ঠান, যেমন পবিত্র কুরআন পাঠ, নামায, রোযা, হজ্জ, যাকাত প্রভৃতি বিষয়ের সঙ্গে ঘনিষ্ঠভাবে পরিচিত হওয়ার সুযোগ লাভ করেন। পরবর্তী জীবনে বাংলা সাহিত্য ও সঙ্গীতে ইসলামি ঐতিহ্যের রূপায়ণে ওই অভিজ্ঞতা সহায়ক হয়েছিল।
  ভারত সরকারের অনুমতিক্রমে ১৯৭২ সালের ২৪ মে কবিকে সপরিবারে স্বাধীন বাংলাদেশে আনা হয়। বাংলা সাহিত্য ও সংস্কৃতিতে কবির অবদানের স্বীকৃতিস্বরূপ ১৯৭৪ সালের ৯ ডিসেম্বর ঢাকা বিশ্ববিদ্যালয় এক বিশেষ সমাবর্তনে কবিকে সম্মানসূচক ডি.লিট উপাধিতে ভূষিত করে। ১৯৭৬ সালের জানুয়ারি মাসে নজরুলকে বাংলাদেশ সরকার বাংলাদেশের নাগরিকত্ব প্রদান এবং ২১ ফেব্রুয়ারি 'একুশে পদকে' ভূষিত করে। ২৯ আগস্ট ১৯৭৬ (১২ ভাদ্র ১৩৮৩) ঢাকার পিজি হাসপাতালে কবি শেষ নিঃশ্বাস ত্যাগ করেন। ঢাকা বিশ্ববিদ্যালয় মসজিদের উত্তর পার্শ্বে রাষ্ট্রীয় মর্যাদায় সমাহিত করা হয় বাংলাদেশের জাতীয় কবি কাজী নজরুল ইসলামকে। [রফিকুল ইসলাম] [বাংলা পিডিয়া থেকে]
  সংক্ষেপে কবি নজরুল
  * বিদ্রোহী কবির পুরো নাম – কবি কাজী নজরুল ইসলাম।
  * জন্ম – ১১ই জৈষ্ঠ্য, ১৩০৬ (বাংলা), ২৪মে ১৮৯৯ (ইংরেজি)।
  * জন্মস্থান – ভারতের পশ্চিমবঙ্গের বর্ধমান জেলার চুরুলিয়া গ্রামে।
  * পিতার নাম – কাজী ফকীর আহম্মদ।
  * মাতার নাম – মোসাম্মাৎ জাহেদা খাতুন।
  * শিক্ষাকাল – প্রথমে গ্রামের মক্তব, পরে রানীগণ্জ সিয়ার-সোল হাই স্কুল, মাথরুন ইংরেজী উচ্চ বিদ্যালয়, দরিরামপুর উচ্চ বিদ্যালয়,(ত্রিশাল)।
  * আশ্রয় দাতা – কাজী রফিজ উল্লাহ (তৎকালীন পুলিশ ইন্সপেক্টর)।
  * কর্মস্থল -এস,রকসের চা-রুটির দোকান,প্রসাদপুর গার্ড সাহেবের বাসা, ৪৯ বাঙ্গালী পল্টন।
  * বিয়ে – ২৫শে এপ্রিল, ১৯২৪ ইংরেজী।
  * স্ত্রী'র নাম – প্রমীলা সেনগুপ্তা, ডা নাম- দুলী।
  * কাজী নজরুল ইসলামের ডাক নাম – দুখু মিয়া।
  * প্রমীলার জন্ম – ২৭শে বৈশাখ, ১৩১৫ বাংলা।
  * কাজী নজরুল ইসলাম এর শ্বশুর – শ্রী বসন্ত কুমার সেনগুপ্ত।
  * কাজী নজরুল ইসলাম এর শ্বাশুড়ী – শ্রীমতি গিরিবালা দেবী।
  * কাজী নজরুল ইসলাম এর প্রথম সন্তান – অরিন্দম খালিদ ,ডাক নাম-বুলবুল।
  * কাজী নজরুল ইসলাম এর কনিষ্ঠ পুত্র – কাজী অনিরুদ্ধ, ডাক নাম – লেনিন বা নিনি।
  * সাহিত্য চর্চা কাল – ১৩২৬ হইতে ১৩৪৯ বাংলা।
  * কাজী নজরুল ইসলাম এর প্রথম প্রকাশিত কবিতা – মুক্তি।
  * প্রথম গল্প – বাউন্ডেলের আত্ম কাহিনী।
  * প্রথম প্রবন্ধ – তুর্কী মহিলার ঘোমটা খোলা।
  * প্রথম উপন্যাস – বাঁধন হারা।
  * সর্বশ্রেষ্ঠ (সাধারণ মানুষের বিবেচনায়) কবিতা – বিদ্রোহী।
  * কাজী নজরুল ইসলাম এর উল্লেখযোগ্য গ্রন্থ – ভাঙ্গার গান, অগ্নিবীণা, বিষের বাঁশী, চক্রবাক,রিক্তের বেদন, ব্যাথার দান, প্রলয় শিখা, আলেয়া প্রভূতি।
  * বাল্য রচনা – মেঘনাদ বধ, চাষার সঙ, শুকনী বধ, দাতাকর্ণ রাজপুত্র, কবি কালিদাস, আকবর বাদশাহ প্রভূতি।
  * কাজী নজরুল ইসলাম সম্পাদিত সাপ্তাহিক পত্রিকা – ধুমকেতু।
  * ধুমকেতু'র প্রথম প্রকাশ – ১৭ই মে,১৯২৩ ইংরেজী।
  * কাজী নজরুল ইসলাম অভিনীত প্রথম ছায়াছবি – ধ্রুব।
  * নজরুল গীতির সংখ্যা – তিন হাজারের উপরে।
  * জাতীয় খেতাব – 'জগত্তারিণী' ও 'পদ্মভূষণ'। ১৯৪৫ সালে কলিকাত বিশ্ববিদ্যালয় কাজী নজরুল ইসলামকে 'জগত্তারিণী' এবং ১৯৬০ সালে ভারত সরকার 'পদ্মভূষণ' স্বর্ণ পদকে সম্মানিত করেন।